laion/Wikipedia-Exotic huggingface dataset:
מעגל תהודה חשמלי

מעגל תהודה חשמלי הוא מעגל חשמלי בעל תדירות תנודה עצמית - תגובת ההלם שלו מתנודדת בתדירות קבועה. התגובה שלו לכניסה סינוסית היא מקסימלית בתדירות התנודה העצמית, הנקראת תדירות התהודה. מתח היציאה של מעגלי תהודה יכול להיות גדול ממתח הכניסה בתדר התהודה, ונעשה בהם שימוש רב בתקשורת אלחוטית. דוגמה למעגל תהודה חשמלי היא מעגל RLC. ניתן להתייחס לכל מערכת ליניארית שפונקציית התמסורת שלה מכילה קטבים מרוכבים כאל מתנד. אחת התכונות של מתנד היא שהוא גם מהוד - יש לו תדירות תנודה עצמית, ותגובת המערכת לכניסה גדלה סביב אותה התדירות, בה היא מקבלת ערך מקסימלי. תדירות זו נקראת תדירות התהודה של המתנד. תדירות התנודה העצמית של מעגל חשמלי היא התדירות של תגובת ההלם שלו. כל מערכת שהערך המוחלט של פונקציית התמסורת שלה מקבל מקסימום מתארת מעגל תהודה חשמלי. תדירויות התהודה הן התדירויות של נקודות המקסימום, וייתכנו מספר תדירויות תהודה למעגל. במקרה כזה תגובת ההלם היא סכום של סינוסים בתדירויות התהודה. דוגמה למעגל שאינו מעגל תהודה הוא מעגל RC פשוט. תגובת ההלם שלו היא דעיכה אקספוננציאלית, ופונקציית התמסורת שלו היא פונקציה מונוטונית של התדר. ניתן ליצור מעגל תהודה על ידי שימוש במספר קבלים. ערך מורחב – מעגל LC מעגל LC הוא מעגל המכיל סליל השראה המחובר לקבל. המשוואה הדיפרנציאלית המתארת את המטען הצבור בקבל היא משוואת מתנד הרמוני:   d 2 q d t 2 + q L C = 0 {\displaystyle \ {\frac {d^{2}q}{dt^{2}}}+{q \over LC}=0} . תדירות התנודה הטבעית של המתנד ההרמוני המתואר על ידי המשוואה הזו היא ω 0 = 1 L C {\displaystyle \omega _{0}={\frac {1}{\sqrt {LC}}}} . כלומר, אם נחבר מעגל LC לזרם חילופין, המטען הצבור על הקבל יהיה סינוס באותה תדירות ומשרעתו תהיה מקסימלית עבור תדירות התהודה. ההסבר הפיזיקלי לתהודה הוא שדעיכת השטף המגנטי דרך הסליל משרה זרם שטוען את הקבל, ופריקת הקבל משרה שוב שטף מגנטי בסליל. זו הסיבה שהזרם מתנודד, ובתדירות התהודה שני התהליכים הללו מתואמים ומשרעת התנודות מקסימלית. לא בכל מעגל תהודה חשמלי ישנם גם קבלים וגם סלילים, והמעגל שבתרשים הוא מעגל RLC מסדר שני. מעגל תהודה חשמלי מהווה מסנן מעביר פס (BPF) - הוא מגביר תחום תדרים מסוים ומנחית את כל היתר. ככזה הוא משמש במשדרים ובמקלטים. בנוסף, ניתן לחסוך באנרגיה חשמלית בעזרת מעגלי תהודה חשמליים: מנועים א-סינכרונים מבזבזים זרם בסליל ואילו מנועים סינכרונים מבזבזים זרם בקבל. שימוש בשניהם במקביל גורם לקבל ולסליל להזין זה את זה בזרם בתדר התהודה, וכך רובו מבצע את העבודה הרצויה. רוחב הסרט של מעגל תהודה חשמלי הוא הרוחב האופייני של תחום התדרים המוגברים. מקדם Q קובע את איכות התהודה - זמן הדעיכה האופייני של תגובת ההלם. תהודה מעגל חשמלי מעגל RLC רוחב סרט
שארל, רוזן ולואה

שארל, רוזן ולואה (בצרפתית: Charles de Valois;‏ 12 במרץ 1270 – 16 בדצמבר 1325), מייסד בית ולואה, אחיו של פיליפ הרביעי ואביו של פיליפ השישי, מלכי צרפת. שארל נולד ב-12 במרץ 1270, והיה בנם הצעיר של פיליפ השלישי, מלך צרפת ושל איזבלה מאראגון. האפיפיור מרינוס הרביעי שהכריז על מסע צלב נגד אראגון הכיר בשארל כמלך אראגון ב-1284, כחלק מתגובתו לתוכניות של פרו השלישי, מלך אראגון לכבוש את סיציליה. שארל קיבל את התואר רוזן ולואה (קרפי-אן-ולואה בחבל פיקרדיה שבצפון צרפת) ב-1285. חמש שנים לאחר מכן, ב-1290 קיבל את התואר רוזן אנז'ו ומיין באמצעות נישואים למרגריט - בתו של שארל השני, מלך נאפולי. האפיפיור ניקולאוס הרביעי תמך בנישואים הללו. שארל פיקד על הצבא הצרפתי בשנת 1297, כאשר הוא משרת את אחיו - פיליפ הרביעי. אשתו נפטרה בשנת 1299, ובשנת 1302 הוא נשא לאישה את קתרינה מקורטניי שהייתה נכדתו של בולדווין השני מקורטניי (אחרון שליטי האימפריה הלטינית). שארל נשלח על ידי האפיפיור בוניפקיוס השמיני למערכה נגד פדריקו השני, מלך סיציליה. המערכה הסתיימה לאחר החתימה על שלום קאלטאבולטה בשנת 1302. למרות התנגדותו החריפה, שארל לא הצליח למנוע את העלאתו על המוקד של ז'אק דה מוליי ראש מסדר הטמפלרים על ידי אחיו - פיליפ הרביעי. שארל שאף לעלות על כס המלכות לאחר מותו הפתאומי של המלך ואחיינו לואי העשירי ב-1316, אך לא הצליח למנוע מאחיינו פיליפ החמישי לרשת את הכתר. לאחר מותו של פיליפ ב-1322 שארל לא נחשב למועמד רציני לרשת את הכתר, ובמקומו הוכתר למלך צרפת אחיינו שארל הרביעי. ב-1324 שארל פיקד בהצלחה על הצבא של המלך במלחמה שנועדה לשחרר את גסקוניה ופלנדריה משלטונו של אדוארד השני. הצבא בפיקודו של שארל הצליח לכבוש מספר ערים, והיה אחד מהגורמים שזירזו את חתימת הסכם השלום בין המלך שארל הרביעי לבין איזבל, אשתו של אדוארד. שארל מת בנוז'אן (כיום חבל סאנטר-עמק הלואר), וב-1328 ירש בנו פיליפ את הכתר הצרפתי והיה לראשון מבין מלכי בית ולואה. בשנת 1290 התחתן שארל עם מרגריט, רוזנת אנז'ו, בתם של קרלו השני, מלך נאפולי ומריה מהונגריה, מלכת נאפולי, ממנה נולדו לו 6 ילדים: איזבל מוולואה (1292–1309), התחתנה עם ז'אן השלישי, דוכס ברטאן פיליפ השישי, מלך צרפת (1293–1350) ז'אן מוולואה, רוזנת אנו (1294–1342), התחתנה עם וילם הראשון, רוזן אנו מרגריט מוולואה, רוזנת בלואה (1294–1342), התחתנה עם גי הראשון, רוזן בלואה שארל השני, רוזן אלנסון (1297–1346) קתרין מוולואה (1299) בשנת 1302 התחתן שארל עם קתרינה מקורטניי, בתם של פיליפ מקורטניי ובאטריצה מסיציליה, ממנה נולדו לו 4 ילדים: ז'אן מוולואה (1302–1308) קתרין השנייה ולואה, נסיכת אכאה (1303–1346), התחתנה עם פיליפ הראשון, נסיך טאראנטו ז'אן מוולואה, רוזנת בומון (1304–1363), התחתנה עם רובר השלישי, רוזן ארטואה איזבל מוולואה (1305–1349) בשנת 1308 התחתן שארל עם מאוט משאטיון, בתם של גאי השלישי, רוזן שאטיון ומארי מברטאן, רוזנת סן-פול, ממנה נולדו לו 4 ילדים: מארי מוולואה, דוכסית קלבריה (1309–1332), התחתנה עם קרלו, דוכס קלבריה איזבל מוולואה, דוכסית בורבון (1313–1383), התחתנה עם פייר הראשון, דוכס בורבון בלאנש מוולואה (1317–1348), התחתנה עם קרל הרביעי, קיסר האימפריה הרומית הקדושה לואי מוולואה (1318–1328) מדיה וקבצים בנושא שארל, רוזן ולואה בוויקישיתוף שארל, רוזן ולואה, באתר אנציקלופדיה בריטניקה (באנגלית) שארל, רוזן ולואה, באתר "Find a Grave" (באנגלית)
אסיאן

אסיאן או אסייה (באיסלנדית Esjan או Esja - הצורה הראשונה והמקובלת - "אסיאן" - היא ביידוע) הוא רכס הרים השוכן סמוך מצפון לעיר מוספלסבאיר, כעשרה ק"מ צפונית-מזרחית לרייקיאוויק, בירת איסלנד. צורתו של הרכס היא כשל אליפסה באורך של כ-20 ק"מ ממערב למזרח, וברוחב של כ-15 ק"מ מצפון לדרום, והוא תחום מצפון ומצפון-מערב על ידי פיורד קוואלפיירד'יר (Hvalfjörður), ומדרום-מערב על יד מפרץ קוטלאפיירד'יר (Kollafjörður) החוצץ בינו ובין הבירה. דרומית לו משתרע מישור מוספלסהייד'י (Mosfellsheiði) וממזרח הוא מגיע עד לטווח של כ-5 ק"מ מאגם ת'ינגווליר. ההר הוא למעשה רכס הרים ממוצא געשי העשוי בזלת וטוף. הוא נוצר בסוף הפליוקן עם תחילת עידן הקרח. בתקופות החמות פרצה לבה ממעמקי האדמה, והתקררה תחת מעטה הקרח בתקופות הקרות. חלקו המערבי של הרכס הוא העתיק וגילו מוערך בכ-3.2 מיליון שנים, בעוד שהחלק המזרחי צעיר בהרבה והוא בן 1.8 מיליון שנה. חלקו המזרחי של הרכס מתאפיין באבן ריוליט המעניקה לו גוון בהיר אופייני. ההר השוכן בקרבת רייקיאוויק חולש על נופה ונחשב ליעד תיירותי פופולרי בקרב מטיילים ומטפסי הרים, הן בין תושבי העיר והן בין תיירים. מדיה וקבצים בנושא אסיאן בוויקישיתוף
אגמון

האם התכוונתם ל... גאוגרפיה אגמון – אגם קטן אגמון חולה – אגם מלאכותי במרכז עמק החולה, וסביבו אתר תיירות המהווה מוקד צפרות בשל העופות הרבים הנקבצים בו, בעיקר עופות מים אגמון הסופרלנד – אגם בחולות ראשון לציון, ליד פארק השעשועים סופרלנד ומתחם הקולנוע יס פלאנט בוטניקה אגמון (צמח) – סוג צמח עשבוני הגדל בסביבה לחה אגמון האגם – מין של צמח עשבוני בסוג אגמון, ממשפחת הגמאיים אישים: אברהם אגמון – מנכ"ל משרד האוצר וחברת "דלק" אורי אגמון – איש עסקים, חקלאי וקצין במילואים אסף אגמון: אסף אגמון – ספורטאי פאראלימפי אסף אגמון (טייס) – תא"ל בצה"ל, טייס בחיל האוויר, ראש מכון פישר למחקר אסטרטגי אוויר וחלל אריה אגמון – צייר ומפיק טלוויזיה ישראלי גדי אגמון – קצין בצה"ל גורן אגמון – מחזאית, במאית תיאטרון ודרמטורגית ישראלית גיל אגמון – בעל השליטה בחברת דלק מערכות רכב גליה ירדני – אגמון – סופרת (אשתו של שמואל אגמון) דוד אגמון: דוד אגמון – תא"ל בצה"ל, קצין חי"ר וצנחנים ראשי דוד אגמון (סופר) – סופר ישראלי, זוכה פרס יציב דני אגמון – מראשוני אנשי המודיעין בפלמ"ח ובצה"ל חיים אגמון – מנצח מקהלות, מעבד מוזיקלי ומלחין ישראלי יאיר אגמון – סופר ישראלי יורם אגמון – קצין צה"ל, טייס קרב בחיל האוויר יעקב אגמון – מפיק ובמאי תיאטרון ישראלי ליעד אגמון – יזם, איש עסקים, משקיע, נואם ואיש היי-טק ישראלי מיכל אגמון-גונן – שופטת ישראלית משה אגמון – רופא ישראלי, בעל עיטור העוז נתן אגמון (ביסטריצקי) - סופר, מחזאי, מתרגם ועורך ישראלי סטייסי אגמון – כדורסלן עבר אמריקאי שמואל אגמון – מתמטיקאי ישראלי, חתן פרס ישראל
גבעת אלה

גִּבְעַת אֵלָה הוא יישוב קהילתי חילוני בדרום הגליל התחתון, חמישה קילומטרים צפונית למגדל העמק וחמישה ק"מ מערבית לנצרת, בתחום השיפוט של המועצה האזורית עמק יזרעאל. הוא הוקם בשנת 1988 ביוזמת גרעין מתיישבים מאזור חיפה ומיישובי עמק יזרעאל ובסיוע המועצה האזורית. הממשלה החליטה על הקמת היישוב בדצמבר 1983, כיישוב קהילתי ביוזמה פרטית. טקס הנחת אבן פינה בהשתתפות שר השיכון, דוד לוי, התקיים בספטמבר 1986. במסגרת שלב א' התיישבו ביישוב כ־190 משפחות שבנו את בתיהן בבניה מרוכזת של מספר דגמי בתים בעלי סגנון אחיד. במהלך העשור הראשון נבנו עוד כ־170 בתים נוספים תוך שמירה על הצביון הכפרי, וכן מבני הציבור: אולם ספורט מקורה (הכולל מגרש כדורסל, חדר כושר וחדר בלט), בריכת שחיה, מגרשי טניס וגני שעשועים. בשנת 2009 החל שיווק המגרשים של שכונת הרחבה. כיום מונה היישוב 480 משפחות הכוללות 1,950 תושבים. היישוב ממוקם על שתי גבעות, בין הכפר הבדואי בית זרזיר והכפר הערבי עילוט. היישוב גבעת אלה, שבאופן זמני נקרא עילוט ב', נקרא על שם עצי האלה. במקום בית ספר יסודי אזורי לילדי גבעת אלה, ציפורי, אלון הגליל וחנתון, ולאחר סיום כיתה ו' עוברים מרבית הילדים ללמוד בבית הספר בנהלל. הטייס רון ארד היה בגרעין המייסד של היישוב, אך לא התגורר בו עקב נפילתו בשבי. את היישוב מקיף שביל לרוכבי אופניים (סינגל). גבעת אלה, אתר היישוב גבעת אלה באתר הרשות לפיתוח הגליל בית ספר "יחד" בגבעת אלה, אתר בית הספר היסודי של היישוב גבעת אלה, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 טובה צימוקי, גבעת אלה ואבטליון - שני יישובים חדשים, דבר, 19 בדצמבר 1983 גבעת אלה, מעריב, 14 בספטמבר 1986 גבעת אלה, מעריב, 18 בספטמבר 1986 אודות גבעת אלה, באתר גבעת אלה, ‏19/03/2024 רשימת שמות מאת ועדת השמות הממשלתית, ילקוט הפרסומים 3165, 24 בפברואר 1985, עמ' 1492
Internet Control Message Protocol

Internet Control Message Protocol (בראשי תיבות: ICMP) הוא חלק מחבילת פרוטוקולי תקשורת באינטרנט, ומוגדר ב־RFC 792. הודעות ICMP עלולות להיווצר כתגובה לשגיאות בחבילות של פרוטוקול IP או למטרות אבחון וניתוב, כמפורט ב־RFC 1122. הגרסה של ICMP המיועדת לפרוטוקול IPv4 ידועה גם בתור ICMPv4, בתוקף היותה חלק מפרוטוקול זה. ל־IPv6 יש פרוטוקול ייעודי מקביל. הודעות ICMP נבנות בשכבת ה־IP, בדרך כלל מחבילת IP רגילה, אשר יצרה תגובת ICMP.‏ IP עוטף את הודעת ה ICMP המתאימה בכותרת IP חדשה, כדי לשולחה חזרה למכונה ששלחה את ההודעה המקורית, ולהעביר את החבילה הנוצרת באופן הרגיל. לדוגמה, כל מכונה (למשל נתבי ביניים) שמקדמת חבילת IP, צריכה להקטין את שדה ה־(Time to Live (TTL של החבילה באחד. אם ה־TTL מגיע לאפס, הודעת ICMP, האומרת כי הייתה חריגה ממשך הזמן המוקצב במהלך המעבר, נשלחת חזרה למקור החבילה. כל הודעת ICMP עטופה ישירות בחבילת IP אחת, ולפיכך, בדומה ל־UDP, פרוטוקול ICMP אינו מבטיח מסירה. אף כי הודעות ICMP מוכלות בחבילות IP תקניות, הודעות ICMP מטופלות על פי רוב כמקרה מיוחד, הנבדל מן הטיפול בחבילות IP רגילות, ולא כתת-פרוטוקול רגיל של IP. במקרים רבים, הכרחי לבחון את תוכנה של הודעת ICMP ולהעביר את הודעת השגיאה המתאימה ליישום שיצר את חבילת ה־IP המקורית, אשר גרמה לשליחת הודעת ה ICMP. כלי רשת נפוצים רבים מבוססים על הודעות ICMP. הכלי traceroute מיושם באמצעות שידור חבילת UDP או ICMP עם שדות TTL בעלי ערך ספציפי, ובדיקת הודעות חוזרות האומרות כי הייתה חריגה ממשך הזמן המוקצב במהלך המעבר, או כי היעד אינו נגיש. הכלי פינג (ping) מיושם תוך שימוש בהודעות ה־ICMP "הד" ו-"הד תשובה". 0 – הד תשובה 1 – שמור 2 – שמור 3 – יעד בלתי נגיש 4 – Source Quetch 5 – הודעת הכוונה מחודשת 6 – כתובת מכונה חלופית 7 – שמור 8 – בקשת הד 9 – פרסום נתב 10 – Router Solicitation 11 – זמן תם 12 – בעיית פרמטר 13 – חותמת זמן 14 – תשובת חותמת זמן 15 – בקשת מידע 16 – תשובת מידע 17 – בקשת מסכת כתובת 18 – תשובת מסכת כתובת 19 – שמור לאבטחה 20-29 – שמור לניסויי רובוסטיות 30 – Traceroute 31 – שגיאה בהמרת חבילה 32 – Mobile Host Redirect 33 – IPv6 היכן אתה 34 – IPv6 הנה אני 35 – Mobile Registration Request 36 – Mobile Registration Reply 37 – בקשת שם תחום 38 – תשובת שם תחום 39 – SKIP Algorithm Discovery Protocol 40 – Photuris, כשלי אבטחה 41-255 -שמור (הרשימה אינה שלמה!) (מקור: IANA ICMP Parameters) ICMPv6 IRDP מונחים ברשת מחשבים RFC 792 IANA ICMP PARAMETERS מדיה וקבצים בנושא Internet Control Message Protocol בוויקישיתוף IANA ICMP Parameters
מערכת מרובת כוכבים

מערכת מרובת כוכבים היא מערכת בת מספר קטן של כוכבים הקשורים זה לזה באמצעות כוח הכבידה בצורה משמעותית. כוכבים זוגיים הם הצורה הנפוצה ביותר ביקום של מערכת מרובת הכוכבים; ככל הנראה, כ-60% מן הכוכבים הם חלק ממערכת זוגית. כיום ידוע על מערכות נוספות רבות בנות שלושה, ארבעה כוכבים ואף שבעה כוכבים. כאשר מספר הכוכבים במערכת גדול (על פי החלטה שרירותית) המערכת תיקרא צביר כוכבים, והם מונים עשרות ומאות אלפי כוכבים. ניתוח התנועה של מערכות מרובות כוכבים דורש פתרון של בעיית גופים רבים. בניגוד לבעיית שני הגופים, אותה ניתן לפתור בצורה אנליטית, בעיית שלושת הגופים ניתנת לפתרון רק בצורה נומרית וכך גם לגבי מערכות מורכבות יותר. יתרה מכך, חישובים שבוצעו מצביעים על כך שמערכות מרובות כוכבים אלו לא תהיינה יציבות, דבר הנתמך בכך שככל שמספר הכוכבים במערכת עולה, מספר מערכות אלו יורד. דרך אחת בה מערכות מרובות כוכבים מתייצבות היא חלוקתן לכוכבים זוגיים או בודדים אשר חגים סביב מרכז המסה המשותף במרחק גדול זה מזה. מערכות אלו נקראות "בעלות היררכיה". כאמור, מערכות כוכבים זוגיים נפוצות מאוד ביקום. מן המפורסמים הם הכוכבים מיזר ואלקור כוכב כפול אופטי בקבוצה הדובה הגדולה. מיזר הוא מערכת המורכבת משני צמדים של כוכבים זוגיים. כוכב הצפון פולריס הוא, למעשה, מערכת של שלושה כוכבים, וכך גם אלפא קנטאורי. AB בדג זהב כולל ארבע כוכבים. הכוכב קסטור בקבוצת תאומים מורכב ממערכת בת שישה כוכבים. הגוף הפלנטרי הראשון שנתגלה במסלול סביב מערכת כוכבים משולשת בכליאה גרביטציונית הדוקה הוא HD 188753 Ab. ענק גזים זה נתגלה על ידי צוות אסטרונומים שהשתמשו בטלסקופ Keck I שבמרומי מאונה קיאה שבהוואי. באיור האמן ירח היפותטי המקיף כוכב לכת זה. מתחת לקו האופק של ירח זה, ניתן להבחין באור מן הכוכב הראשי במערכת ומעליו צמד הכוכבים הנוסף. כוכב לכת זה מקיף את הכוכב המרכזי HD 188753 A. (ראו גם - כוכב לכת חוץ-שמשי) ספרי וסרטי מדע בדיוני רבים מתארים מערכות כאלו. ביניהם: בסדרת הספרים חולית חלק גדול מן העלילה סובב סביב כוכב הלכת אראקיס שסובב סביב שתי שמשות, בספר מדריך הטרמפיסט לגלקסיה מתואר הכוכב ביטלג'וז כמערכת בת שמונה שמשות; בספר שקיעה מתואר כוכב לכת הנמצא במערכת של שש שמשות. כמו כן, בסדרת הסרטים מלחמת הכוכבים, חלקים ניכרים מן העלילה מתרחשים בכוכב הלכת טטואין הסובב סביב שתי שמשות. כוכב כפול מדיה וקבצים בנושא מערכת מרובת כוכבים בוויקישיתוף
קפא"י

קפא"י (ראשי תיבות: קופת פועלי ארץ ישראל) הייתה קרן שהוקמה על פי הצעת שלמה קפלנסקי בוועידה השנייה של הברית העולמית של פועלי ציון, שנערכה בשנת 1909 בעיר קרקוב. מטרתה – "עידוד ההגירה של פועלים יהודים לארץ-ישראל וביסוסם הכלכלי, החברתי והתרבותי במשק של היישוב". את הרעיון להקמת הקופה הגתה רחל ינאית בן-צבי, במאמר שפרסמה בשנת 1907 בעיתון "פארווערטס". הקפא"י הייתה ארגון של "גדוד העבודה", ומטרתה הייתה לארגן ולפתח שיתוף ייצרני בארץ ישראל. הוועידה השלישית שתוכננה לשנת 1911, עמדה להשלים את תקנון הקפא"י ולהפעילה. ניהולה היה צריך להתבצע על ידי זרוע של הברית העולמית המהווה את המזכירות שלה בארץ ישראל ("משרד העבודה"). הקופה הוקמה בפועל בשנת 1912 בניהולו של דוד בלוך. הקופה ראתה לנגד עיניה עידוד פועלים יהודים לעבודה בארץ ישראל בדרך של שיתוף והרעיון הקואופרטיבי וזאת על ידי תמיכה כספית בקבוצות קואופרטיביות והשתלמויות מקצועיות לחבריהן או למועמדים להסתפח אליהן. בנוסף תמכה קפא"י ברעיון השיתוף על ידי תמיכה בעיתונות סוציאליסטית והדפסת ספרות מתאימה או תרגומה. קפא"י תמכה גם בהקמת בתי הבראה לפועלים. במהלך מלחמת העולם הראשונה הלוותה קפא"י כספים לאיכרים על מנת שיעסיקו פועלים שסבלו ממחסור בעבודה. בשנת 1918 סייעה להקמת איילת השחר וכן סייעה ליישובים האחרים באצבע הגליל: תל חי, מחניים וכפר גלעדי. בשנת 1920 סייעה הקפא"י לוועדת המים בהקמת חברת הספנות העברית הראשונה – החברה לאסדות וספנות חופית בע"מ – אשר רכשה את החלוץ, אסדת משא ממונעת, אונייתו הראשונה של היישוב בא"י שסימנה את ראשיתו של הצי העברי. סעיף 2 של ההחלטות השונות שהתקבלו בוועידת היסוד של ההסתדרות קבע "כל המוסדות המטפלים בעניינים הנכנסים לחוג פעולת ההסתדרות, הקיימים עכשיו ברשותן של המפלגות בארץ, עוברים לרשותה של ההסתדרות הכללית.", על סמך סעיף זה בתוספת סעיף ח' של חוקת ההסתדרות שאמר "ההסתדרות הכללית היא היחידה העוסקת בכל העניינים הנכנסים לחוג פעולתה, והיא גם באת הכוח היחידה של כל העובדים בארץ, כלפי פנים וכלפי חוץ, בכל אותם העניינים". ברית "פועלי ציון" העולמית התנגדה להעברת קפא"י להסתדרות כנדרש מהחלטות אלו ולשם כך, בוועידת קרלסבד של ארץ ישראל העובדת שהתקיימה ב-1923 בהמשך לקונגרס ה-13, הוחלט (סעיף 4) כי קפא"י יהיה מוסדם המשותף של ברית פועלי ציון וההסתדרות הכללית בהנהלה משותפת וכי (סעיף 6) בתום שנה תועבר להסתדרות ולוועד לענייני ארץ ישראל העובדת. כתוצאה מפשרה זו, ולאחר אשרורה של ההחלטה בוועידה השנייה של ארץ ישראל העובדת, הועברה הקפא"י בשנת 1925 להסתדרות העובדים הכללית והפכה לחברת בת של "חברת העובדים". בדו"ח של ההסתדרות מ-1930 דווח שכספי הקופה חולקו כדלהלן: 25% לצורכי עלייה, עבודה, ארגון, השכלה מקצועית, הנוער העובד, הגנת העובד 30% לקואפרציה קבלנית לבניין, ארגון והדרכה בעבודות ציבוריות 21% לתרבות, חינוך וספורט 7% לחקלאות 9% לקואפרציה יצרנית וצרכנית 1% לבתי פועלים 7% לקופת חולים ובתי הבראה במשך שנים עמד בראש הקופה דוד בלוך שעודד בעזרת הכספים שנאספו הן התיישבות (קואפרטיבית) והן התאגדויות קואופרטיביות כדוגמת דפוס אחדות בירושלים. המילונאי דן פינס קרא לבנו קפאי (ראשי התיבות של "קופת פועלי ארץ ישראל"), על שם הקופה. קפא"י (קופת פועלי ארץ ישראל), באתר תנועת העבודה הישראלית מ.ד., דבר היום - שלושים שנה לפעולותיה של קופת פועלי ארץ ישראל, דבר, 13 ביולי 1943 מגביות ההסתדרות בחוץ לארץ, דבר, 30 בנובמבר 1937 פתח תקווה - הקפא"י ואיכרים, דואר היום, 2 במרץ 1922 אילת השחר, דבר, 15 ביוני 1925 ז. דויד, מהיומן, דבר, 4 בדצמבר 1960 יצחק בן-צבי, קופתינו, דבר, 8 בדצמבר 1925 מרדכי נמיר, עשר שנות ההסתדרות במספרים, דבר, 21 בדצמבר 1930
720-729 לפנה"ס

שימו לב: ערך זה מכיל אירועים מן השנים 729–720 לפנה"ס 729 לפנה"ס: חזקיהו מתחיל למלוך על ממלכת יהודה. 727 לפנה"ס: בבל מכריזה על עצמאות מאשור. 724 לפנה"ס: תחילת מצור של 4 שנים של אשור על צור. 724 לפנה"ס: סיום מלחמת מסניה הראשונה – ניצחון של ספרטה. 722 לפנה"ס: ממלכת אשור כובשת את ממלכת ישראל הצפונית ומחריבה את בירתה שומרון. שלמנאסר החמישי מגלה את תושבי ממלכת ישראל (עשרת השבטים) לאשור. 722 לפנה"ס: התמוטטות השלטון המרכזי בסין ותחילת תקופת האביב והסתיו: להלכה שולטת שושלת קיסרי ג'ו, אך בפועל נחלקת סין למספר ממלכות יריבות. פרק זה לוקה בחסר. אנא תרמו לוויקיפדיה והשלימו אותו. 727 לפנה"ס: תגלת פלאסר השלישי, מלך אשור 724 לפנה"ס: אחז מלך יהודה 723 לפנה"ס: שלמנאסר החמישי, מלך אשור 720 לפנה"ס: ג'וֹאוּ פִּינְגוָאנְג, מלך של שושלת ג'ואו בסין מדיה וקבצים בנושא 720-729 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
ציווי (פירושונים)

האם התכוונתם ל... ציווי – בבלשנות: מודוס המביע הוראה, בדרך כלל באמצעות נטייה מיוחדת של הפועל הציווי הקטגורי – מושג מרכזי באתיקה של קאנט מצווה – ציווי שעל היהודי לקיים לפי ההלכה פקודה (הוראה) – הוראה מחייבת בגוף היררכי
פייר ל. ואן דר ברגה

פייר לואי ואן דר ברגה (Pierre Louis van den Berghe; נולד בשנת 1933- 6 בפברואר 2019) היה פרופסור לסוציולוגיה ולאנתרופולוגיה באוניברסיטת וושינגטון שם עבד מאז שנת 1965. ואן דר ברגה נולד בקונגו הבלגית להורים בלגים, ובילה את שנות מלחמת העולם השנייה בבלגיה הכבושה על ידי הנאצים. רקע זה הביא לעניינו של ואן דר ברגה בסכסוכים אתניים ובגזענות, שהובילו אותו לקריירה אקדמית שעסקה בנושאים של יחסים בין קבוצות אתניות, בה הפך לאחד המומחים המובילים בעולם בנושא. ואן דר ברגה ביצע עבודות מחקר בשטח בדרום אפריקה, מקסיקו, איראן, לבנון, ניגריה, פרו וישראל. ואן דר ברגה היה תלמידו של טלקוט פרסונס באוניברסיטת הרוורד, שם קיבל את תואר הדוקטור בשנת 1960, אך עבודתו מתרחקת מגישת הפונקציונליזם הסטרוקטורלי, וניתן לומר כי הוא חלוץ בתחום הגישה הסוציוביולוגית לתופעות סוציולוגיות. ערך זה הוא קצרמר בנושא סוציולוגיה ובנושא אישים. אתם מוזמנים לתרום לוויקיפדיה ולהרחיב אותו.
סין

האם התכוונתם ל... ארצות ומדינות סין (אזור) – ארץ סין, ישות תרבותית וגאוגרפית בת אלפי שנים במזרח אסיה הרפובליקה העממית של סין הרפובליקה העממית של סין – מדינה באסיה, השנייה בגודל אוכלוסייתה בעולם. מוכרת בשם סין סין היבשתית – האזור שבשליטת הרפובליקה העממית של סין טאיוואן הרפובליקה הסינית – מדינה במזרח אסיה. מוכרת בשם טאיוואן, על שם האי עליו היא שוכנת הרפובליקה הסינית (1912–1949) – מדינת-עבר ששלטה בשטחי סין היבשתית בשנים 1912–1949. התפצלה ל"רפובליקה העממית של סין" (סין) ול"רפובליקה הסינית" (טאיוואן) מקומות יישוב סין (הונגריה) (בהונגרית: Szin) – כפר בהונגריה סין (קרואטיה) (בקרואטית: Sinj) – עיר בקרואטיה סין המקראית – עיר היסטורית בצפון חצי האי סיני המזוהה כפלוסיום אחר ש (האות שׂין שמאלית – בספרים ישנים נכתבת "סין" כדי לבדל בינה לבין שׁין ימנית) – האות ה-21 באלפבית העברי س (האות סין) – האות ה-12 באלפבית הערבי סין (חברה) – חברה בולגרית לייצור מכוניות סין (אל) – אל הירח במיתולוגיה המסופוטמית סין (קומיקס) – דמות קומיקס המופיעה בחוברות הקומיקס של קפטן אמריקה סיני (פירושונים) סן – נהר עיקרי בצפון צרפת
קאזאן (פירושונים)

האם התכוונתם ל... קאזאן – עיר ברוסיה, בירת רפובליקת טטרסטן חאנות קאזאן – חאנות טטרית שהייתה במרכז רוסיה. הקרמלין בקאזאן – הקרמלין בעיר קאזאן גבירתנו מקאזאן – איקונין רוסי שהתגלה בעיר קאזאן קתדרלת קאזאן (ע"ש "גבירתנו מקאזאן"): קתדרלת קאזאן (מוסקבה) – כנסייה הממוקמת בפינה הצפונית של הכיכר האדומה במוסקבה קתדרלת קאזאן (סנקט פטרבורג) – כנסייה בסנקט פטרבורג איליה קאזאן – במאי קולנוע אמריקני קאזאן (ספינה) – ספינת בית חולים שהשתתפה במלחמת רוסיה–יפן ואשר לאחר מכן, תחת דגל יפן והשם קאסאטו מארו, נשאה את ראשוני המהגרים היפנים לברזיל. קאזאן (צוללת) – צוללת רוסית מתקדמת שהושקה ב-2017 רובין קאזאן – מועדון כדורגל מליגת העל הרוסית קאזאן (סיר בישול) – סיר בישול שנפוץ במרכז אסיה ובמקומות אחרים (לחצו לצפייה בתמונה של הכנת פילאף בקאזאן )
אאוסטתיוס הקדוש

אֶוּסְטַתְיוּס (ביוונית: Ευστάθιος, בלטינית: Eustathius, "היציב") או אֶוּסְטַכיוס הוא קדוש נוצרי אגדי, שלכאורה מת כמרטיר בשנת 118 לערך. בכנסייה הקתולית קיים קדוש ומרטיר בשם זה, אך הכנסייה קבעה כי הסיפור אגדי לחלוטין, ולפיכך הוא נמחק מלוח ימי הקדושים וחגיהם בכנסייה הקתולית. למרות זאת הוא נחשב לאחד מארבעה-עשר הקדושים המסייעים ונחשב למסייע בסכסוכים משפחתיים. בנצרות האורתודוקסית הוא עדיין נחשב לקדוש ויום חגו נחגג ב-2 בנובמבר בכנסיות המזרחיות (בכנסיות המערביות: 20 בספטמבר). על פי האגדה, אאאוסטתיוס היה גנרל רומי בשם פלקידוס עד שהחליט להמיר את דתו עקב חיזיון שראה. תחת הקיסר אדריאנוס הוא הוצא להורג יחד עם אשתו ובניו. את ההגיוגרפיה שלו פרסם פרנסואה קומבפי בפריז בשנת 1660 לערך. נחשב לפטרונם של הציידים, הכבאים, ולוכדי החיות. מדיה וקבצים בנושא אאוסטתיוס הקדוש בוויקישיתוף אאוסטתיוס הקדוש, באתר "Find a Grave" (באנגלית) אאוסטתיוס הקדוש, באתר אנציקלופדיה בריטניקה (באנגלית) ערך זה הוא קצרמר בנושא קדושים נוצרים. אתם מוזמנים לתרום לוויקיפדיה ולהרחיב אותו.
שוש קירח

שוש קירח (שם מדעי: Glycyrrhiza glabra; מכונה גם אקסוס, ליקוריץ) הוא צמח עשבוני רב שנתי בעל פרח פרפרני, ופרי תרמיל שטוח המכיל עד שבעה זרעים. הצמח מתפשט באמצעות מערכת של קני שורש המסתעפים בקרקע. שמו המדעי מגיע מהמילים היווניות מתוק - glykys ושורש - rhiza. מקור השם העברי הוא בארמית, ומוזכר בתלמוד בבלי, מסכת סוכה, דף י"ב, עמוד ב'.[דרושה הבהרה] חלקי הענף הפרח הגזע חלקי הגזע לצורך הכנת מקלות שוש שורשי הגזע לאחר שנטחנו להכנת התבלין מתמצית השורשים המתוקים של הצמח מכינים באגן הים התיכון משקה קר ומתוק הקרוי בערבית: "שראב ערק סוס شراب عرق السوس", בעבר היו נוהגים ערביי ארץ ישראל להסתובב עם קנקן ובתוכו המשקה בעיקר לאחר סוף צום הרמדאן. בארצות רבות ובעיקר במדינות אנגלו-סקסיות מקובל להכין ממנו סוכריות ליקריץ הנקראות גם: "במבליק". בארץ ישראל גדל הצמח בבתי גידול לחים בשפלת החוף ובגולן. לשורש שוש קירח מגוון שימושים נוספים, בעיקר בתעשיית הטבק ובתעשיית התרופות. לאחר מיצוי השורש משתמשים בשארית כמייצב קצף עבור חומרים לכיבוי אש. גבעול מיובש של שוש קירח, הקרוי "מקל שוש", משמש במטבח בתור תבלין לתיבול משקאות. אצל יהודי מרוקו נהוג להכניס את המקלות המיובשים לתוך משקה הערק בתוספת של פלחי אתרוגים, ובכך להטעים אותו. סוכריות ליקריץ גליצריזין יכול לגרום לרמות האשלגן בגוף לצנוח. כשזה מתרחש, חלק מהאנשים עלולים לחוות עלייה בלחץ הדם, הפרעות קצב לב, בצקות ואי ספיקת לב. לכן, מוצרים משורש הליקוריץ המכילים גליצריזין - לרבות ממתקי ליקוריץ שחור ותה ליקוריץ - עלולים להיות מסוכנים בצריכה גבוהה ובמיוחד לאנשים עם רקע של מחלות לב או יתר לחץ דם. מדיה וקבצים בנושא שוש קירח בוויקישיתוף שוש קירח, באתר ITIS (באנגלית) שוש קירח, באתר NCBI (באנגלית) שוש קירח, באתר האנציקלופדיה של החיים (באנגלית) שוש קירח, באתר צמח השדה שוש קירח, באתר צמחיית ישראל וסביבתה שוש קירח, באתר Tropicos (באנגלית) שוש קירח, באתר GBIF (באנגלית) שוש קירח, באתר The Plant List (באנגלית) שוש קירח, באתר IPNI (באנגלית) שוש קירח, באתר אנציקלופדיה בריטניקה (באנגלית) Licorice, אתר MedilinePlus (באנגלית) Licorice Root May Keep Mental Skills Sharp, אתר WebMd (באנגלית) שוש באתר הרשימה האדומה של IUCN שוש קירח, באתר "צמח השדה" "איך הפך שוש קירח לצמח מרפא". יום חמישי, 30 בינואר 2020